Diari Oficial de la Generalitat Valenciana


Sumari del DOGV 3352, del 16-10-1998 (1998/8594)

RESOLUCIÓ de 25 de setembre de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997, i determinats per l'Ordre de 27 de març de 1998.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8594


Data del document
:   25-09-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 25 de setembre de 1998, de la consellera de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997, i determinats per l'Ordre de 27 de març de 1998. [1998/X8594]
  
El dia 22 de desembre de 1997 es va dictar l'Ordre de la Conselleria de Benestar Social per la qual es regulaven i convocaven ajudes en matèria de serveis socials per a 1998 (DOGV núm. 3.152, de 30 de desembre de 1997). Aquesta ordre va ser tramitada per procediment anticipat, d'acord amb allò indicat en l'Ordre de 26 de setembre de 1994, de la Conselleria d'Economia i Hisenda, per la qual cosa el finançament de les ajudes que s'hi recollien va quedar condicionada a l'aprovació dels crèdits corresponents mitjançant la Llei de Pressupostos per a 1998 en les Corts Valencianes.
  
Una vegada aprovada la Llei 15/97, de la Generalitat Valenciana, de 29 de desembre de 1997, de Pressupostos per a l'exercici 1998 (DOGV núm. 3.153, de 31 de desembre de 1997), i de conformitat amb el número 11 de l'article 47 de la Llei d'Hisenda Pública, text refós, aquesta Conselleria va dictar l'Ordre del dia 27 de març de 1998 (DOGV núm. 3.126, de 2 d'abril de 1998), en què es donava publicitat als crèdits pressupostaris que finançarien els serveis socials regulats en la citada Ordre de 22 de desembre de 1997. Entre aquests es determinava la consignació pressupostària de les línies de subvenció 420/98 (projecte de 1.327) ?Serveis Socials Especialitzats-Menor?, amb un import de 483.675.491 PTA.
  
Un cop transcorregut part de l'exercici, i a la vista de totes les sol·licituds d'ajuda presentades a càrrec de la citada ordre de convocatòria d'ajudes, s'hi observa que la previsió de finançament que hi havia per a la citada línia ha resultat clarament insuficient, raó per la qual s'ha procedit a incrementar la dotació pressupostària de la línia de subvenció 420/98 (projecte 1.327) ?Serveis Socials Especialitzats-Menor?, mitjançant un expedient de modificació aprovat per acord del Consell en la reunió del proppassat 1 de setembre.
  
Per tot això, d'acord amb allò exposat i en compliment de l'últim paràgraf de l'article 1 de l'Ordre de 27 de març d'enguany, resolc:
  
Primer
  
Modificar la quantitat de la línia de subvenció 420/98 €Serveis Socials Especialitzats-Menor?, destinada a les ajudes regulades per l'Ordre de 22 de desembre de 1997, i concretada per l'Ordre de 27 de març de 1998, en els termes següents:
  
- Denominació: Serveis Socials Especialitzats-Menor.
  
- Línia de subvenció 420/98 (projecte 1.327)
  
- Consignació pressupostària: increment de 31.830.937 PTA, i passa de 835.541.842 PTA a 117.839.060 PTA.
  
Segon
  
Publicar aquesta resolució en el Diari Oficial de la Generalitat Valenciana.
  
València, 25 de setembre de 1998.- La consellera de Benestar Social: Marcela Miró Pérez.